**Tuomasmessun vastuuryhmän Teams-kokousmuistio 18.5.2021**

**Läsnä:** Lauri Eskelinen, Kaija Jääskeläinen (tp. siht.), Anne Karhola, Risto Moisio, Tiina Mononen (pj.), Sari Papunen, Anne Vehmas

**Poissa:** Hannu Hahto, Lasse Heikkilä, Kaija Jerkku, Kalle Mäki, Aarne Plukka, Liisa Puronen, Jouni Siirtola, Mikko Wirtanen

**Alkuhartaus**

Sihteeri Hannu Hahto oli estynyt kokouksesta. Tiina luki Hannun laatiman tekstin, jonka sytykkeenä oli kiihtynyt Israelin ja palestiinalaisten konflikti. Psalmitekstissä kiitetään, ”miten hyvä ja kaunis onkaan veljesten yhteinen, sopuisa elämä”. Iisak, jota juutalaiset pitävät kantaisänään, ja Ismael, jota arabit pitävät kantaisänään, ovat Raamatun mukaan veljeksiä (tosin velipuolia). Samalla tavalla, kuin jo lapsina eripuraan joutuneet Iisak ja Ismael kuitenkin hautasivat isänsä Aabrahamin yhdessä, toiveena on, että joskus koittaisi se päivä, jolloin juutalaiset ja arabit voisivat haudata kiistansa, joka on Raamatun mukaan alkanut noin 4000 vuotta sitten.

**Kuulumiset**

**Helluntain messu.**

Tämä tuomaskirkko on selkokielinen ja koko striimauksessa on tulkkaus viittomakielelle. Kirkkoon tulee kaksi viittomakielen tulkkia ja kaksi kirjoitustulkkia Diakonia ja yhteiskuntavastuun kustannuksella.

Tuomasmessun periaatteena on, että striimauksesta ei makseta, mutta tähän messuun striimaajat tekevät runsaasti ylimääräistä työtä. Kertaluontoinen maksu voisi nyt olla ihan paikallaan. Samoin vastaisuudessa myös muulloin, jos tulee erityismenoja.

Puheenjohtaja selvittää, löytyykö tuomailta rahaa vai saisiko Diakonia ja yhteiskuntavastuulta.

Jos messuun tule livetekstitys, niin silloin messu voitaisiin säilyttää tallenteena.

Kolehtikohteen tilinumero on vielä täsmentämättä.

Kirkkokokous on keskiviikkona 19.5. klo 16.

**Sanan Suvipäivien jumalanpalvelus 20.6. klo 10 Aleksanterissa**

KRS:n Sanan Suvipäivien sunnuntain jumalanpalvelus on tuomashenkinen kirkko, joka pidetään vain striimattuna. Kokoajina Minna ja Jussi Pyysalo, liturgi Tiina Mononen, esirukousjohtajaksi suunniteltu Kristiina Tanhua-Laihoa. Lasse Heikkilä ja Pyysalot musiikissa. Alttarinrakentajia?

Suvipäiviin liittyy lauantaina 19.6. pidettävä paneeli (oma usko, seurakuntayhteyden löytäminen ym.), johon halutaan mukaan työikäinen keskustelija tuomaista. Tiina selvittää, kuka lähtisi mukaan.

**Tapahtumien yön messu 5.8.2021.**

Todettiin, että elokuun alku on aivan kohta, joten on kyseenalaista, ehditäänkö enää koota messu/kirkko. Paikalla olijoista kukaan ei ilmoittautunut kokoojaksi.

Anne V. ehdotti, että pidettäisiin tuomaslaulajaiset, joka perustuisi tuttuun tuomasmusiikkiin. Voitaisiin pitää äänestys lauluista riparilaulumessujen tapaan. Tapahtuma voisi olla osin ulkonakin, jos sää ja korona sallii.

Musiikkiin kysytään ensin Timoa, koska hänellä on olemassa sovitukset melkein kaikkeen. Hartauden pitäjäksi kysytään Mikko Wirtasta. Hänellä voisi olla työparina uusi tuomaspappi tai joku tuomas.

**Uusi tuomaspappi**

Puheenjohtaja kertoi Salla Häkkiseltä tulleen tiedon, että 8.6. on hakijoiden haastattelu, johon toivotaan mukaan myös tuomasmessun edustaja. Tiina kysyy vastuuryhmältä, kuka menisi.

**Toimintaohje.**

Uutena tietona on tullut, että Tampereen tuomiokirkkoseurakunnan seurakuntaneuvoston tulee hyväksyä toimintaohje. Neuvoston seuraava kokous on jo 27.5.

Käytiin luonnos läpi ja tehtiin joitakin korjauksia. Tämän päivän version on Anne V. lähettänyt sähköpostilla.

Toimintaohje tarkistetaan vuosittain. Jos siihen tulee muutoksia, se hyväksytetään seurakuntaneuvostossa.

**Tuomasväen kokous 19.5. klo 18**

Käytiin läpi väenkokouksen sisältöä. Tiina toimii puheenjohtajana.

Alkulaulu; paikallaolijoiden esittely lyhyesti; 2020 toimintakertomus (Kaija Jä); 2021 toimintasuunnitelma (Tiina?); toimintaohjeen esittely (Anne K.); vastuuryhmän nimeäminen kaudelle 2021-2022; loppurukous

Todettiin, että Lauri Eskelinen, Kaija Jerkku, Risto Moisio ja Liisa Puronen ovat ilmoittaneet jäävänsä pois nykyisestä vastuuryhmästä.

Hannu Hahto vielä harkitsee jatkoa.

Nykyisestä vastuuryhmästä ovat käytettävissä Kaija Jääskeläinen, Anne Karhola, Kalle Mäki, Sari Papunen, Aarne Plukka, Jouni Siirtola ja Anne Vehmas.

Musiikkitiimin edustaja kuuluu automaattisesti vastuuryhmään.

**”Lastentasku” Aleksanterissa**

Aleksanterin kirkkoon on suunnitteilla lasten oma tila, "Lastentaskua", joka on pääovelta katsottuna puiston puoleisessa nurkassa. Suunnittelumuistio on lähetetty tiedoksi tuomasvastuuryhmälle 17.5.

Yhtenä ajatuksena suunnittelussa esitettään, että "lastentaskua" lähinnä oleva rukousalttari saataisiin kokonaan lasten käyttöön. Esimerkiksi tuomasmessuun tulevat lapset voisivat rakentaa oman alttarin käytettäviksi asetetuista tarvikkeista. Junnukappelin ohjaajat olisivat mukana ohjeistuksessa, tarvikkeiden hankinnassa ja alttarin rakentamisen esivalmisteluissa.

”Lastentaskun” suunnitteluryhmä on lähettänyt muistion Avoimen kirkon vastuuryhmälle käsiteltäväksi ja laitettavaksi eteenpäin käsiteltäväksi Aleksanterin lähikirkossa.

Tuomasvastuuryhmä totesi, että lasten tilan suunnittelu on tällä hetkellä vielä vaiheessa, joten vastuuryhmä jää kuulolle.

**Seuraava tapaaminen**

Kesäkuussa pidetään vielä yksi vastuuryhmän tapaaminen 9.6. klo 18 Kryptassa, jos se on vapaana. Tähän tapaamiseen kutsutaan nykyisen vastuuryhmän jäsenten lisäksi myös uudet seuraavan kauden jäsenet.